פרוטוקול מליאת המועצה מס' 9/2017

בישיבת מליאת המועצה אשר התקיימה ביום רביעי י"ב חשון תשע"ח 1/11/17

 בשעה 20:00 בלשכת ראש המועצה,

השתתפו: מר ישראל אמרוסי- ראש המועצה, מר משה עוקבי-סגן ומ"מ ראש המועצה,

 מר יוסי ג'ינו- סגן ראש המועצה, מר שלמה אוביצקי- סגן ראש המועצה,

 מר חנניה דהן- חבר המועצה, הגב' חגית עוקבי- חברת המועצה.

לא השתתף: מר יאיר חורי- חבר המועצה, בשל שהותו בחו"ל.

נוכחים: מר יחיאל עובדיה- מזכיר/גזבר, עו"ד אייל פרח- יועמ"ש המועצה,

 הגב' איריס שחף- מבקרת פנים, הגב' לילך דהן -קלדנית, תושבי המקום.

על סדר היום:

1)אישור פרוטוקול מליאת המועצה מס' 8/2017 מיום 18/9/17.

2) אישור פתיחת תב"ר חדש מס' 722-חיסכון באנרגיה-תאורה בלייד,ע"ס 1 מיליון ₪ ,

 מקורות מימון: מענק תגבור משרד הפנים לשנת 2017, המצ"ב.

3) אישור הסכם עם רשות ניקוז לביצוע עבודות פיתוח במעיין נון, המצ"ב.

4) אישור הגדלת תב"ר מס' 638- שימור שטחים פתוחים ופיתוח נחל נון המאושר-

 בסך- 1,166,000 שהתקבלו מקרן לפיתוח שטחים פתוחים מהמינהל.

 ההגדלה הינה בסך 1,840,000 ₪, ולהעמידו ע"ס 3,006,000 ₪ .

 מקורות מימון: -משרד התיירות- ע"ס 1,5 מיליון ₪ , מצ"ב אישורם מיום 4/9/17

 -רשות ניקוז כנרת-ע"ס 340,000 ₪, עפ"י ההסכם.

5) אישור פתיחת תב"ר חדש מס' 723- רכישת רכב שירות לתחזוקת מקטע החוף,

 (כולל עלויות תחזוקה לשנת 2018) בסך 250,000 ₪ .

 מקורות מימון: מענק משרד הפנים לחופי רחצה לשנת 2017, המצ"ב.

6) שונות:

**הקדמה:** ראש המועצה פתח את הישיבה בקריאת פרקי תהילים.

**החלטות:**

**סעיף מס' 1:** אישור פרוטוקול

פרוטוקול מליאת המועצה מס' 8/2017 מיום 18/9/17 אושר ברוב קולות.

בעד הצביעו: ישראל אמרוסי, משה עוקבי, יוסי ג'ינו, שלומי אוביצקי.

נגד הצביעו: חנניה דהן, חגית עוקבי.

**חגית**–בישיבה הקודמת בסעיף 11 לגבי הצללת גני משחקים הצבענו בעד ורשמו שאנחנו נגד.

**ישראל** – מודיע שהדבר נעשה בטעות בפרוטוקול ויש לתקן.

**חנניה**– ביד מכוונת אתה עושה את זה כדי להשחיר אותנו. אנחנו מתנגדים לדברים שלא טובים

 לצרכי הציבור.

**סעיף מס' 2:** תב"ר חדש 722

מליאת המועצה מאשרת פה אחד פתיחת תב"ר מס' 722- חיסכון באנרגיה תאורה בלייד

בסך 1 מיליון ₪, בהתאם למענק תגבור משרד הפנים לשנת 2017.

המשך....

המשך פרוטוקול מליאת המועצה מס' 9/2017

**סעיף מס' 3**: הסכם עם רשות ניקוז לביצוע עבודות פיתוח במעיין נון

מליאת המועצה מאשרת פה אחד הסכם עם רשות ניקוז לביצוע עבודות הפיתוח במעיין נון,

עפ"י תכנון יעד אדריכלים.

**סעיף מס' 4**: הגדלת תב"ר מס' 638

מליאת המועצה מאשרת פה אחד הגדלת תב"ר מס' 638-שימור שטחים פתוחים ופיתוח נחל נון

בסך- 1,166,000 שהתקבלו מקרן לפיתוח שטחים פתוחים מהמינהל.

 ההגדלה הינה בסך 1,840,000 ₪, ולהעמידו ע"ס 3,006,000 ₪ .

 מקורות מימון: -משרד התיירות- ע"ס 1,5 מיליון ₪ , מצ"ב אישורם מיום 4/9/17

 -רשות ניקוז כנרת-ע"ס 340,000 ₪, עפ"י ההסכם המצ"ב.

**סעיף מס' 5**: תב"ר חדש מס' 723

מליאת המועצה מאשרת פה אחד פתיחת תב"ר חדש מס' 723- רכישת רכב שירות לתחזוקות

במקטע החוף, (כולל עלויות תחזוקה לשנת 2018) בסך 250,000 ₪ .

**סעיף מס' 6 שונות**- עדכונים:

**יוסי ג'ינו**– לא ניתן אלא לדבר באופן כללי ולא נקודתי. בישיבה שהייתה בוועדה הגענו ראש המועצה והגזבר ומ"מ משה עוקבי ואני והעלינו את כל הבעיות של נושא תכנון ובניה ונקטנו ב – 2 נושאים חוסר טיפול של עבירות בניה שנעשות לאורך שנים כמו כן נתנו משנה תוקף לבתים שנבנו למגורים ומשמשים לשימוש בצימרים. לעניות דעתי הועדה אינה מוכנה לבצע תפקידה. טענה הועדה שהכל פוליטיקה. אני טענתי שגם אם הכל פוליטיקה זה עדיין לא פוטר את הועדה מלמלא את תפקידה. נכתב פרוטוקול ע"י יפעת בז'רנו והריני מבקש שכל חברי המליאה יקבלו העתק של הפרוטוקול ולאחר עיונו בישיבה הבאה נראה איך ממשיכים לטפל בבעיה זו. כמו כן גלגלה הועדה את הכדור למועצת מגדל בקשתה של הועדה הייתה שמועצה תטפל בנושאים האמורים.

**חנניה דהאן**– אנחנו העלינו את הנושא בישיבת המועצה הקודמת וטענו שלא היה צריך לפנות לוועדה אפשר שראש המועצה יפעיל את סמכותו לפי סעיף 20א לחוק רישוי עסקים ויסגור את כל הדירות שמשמשות בשימוש חורג לצימרים. אם ראש המועצה רוצה יכול לטפל.

**יוסי ג'ינו**– הוועדה וכל מי שטוען יטען וכמובן שמאז ימים ימימה אפשר לגלל את הכדור למגרש של השני. גם הטענה שראש המועצה לא מפעיל את סמכותו עדיין לא פוטר את הועדה להפעיל את סמכותה. מכיוון שלמועצה בתכנון ובניה אין אמירה אלא רק לוועדה לתכנון ובניה. לכן לגלגל את הכדור לראש המועצה זה לא נכון ומאוד לא נכון.

**שלמה אוביצקי**– אני מבקש שהמועצה תפנה לוועדה ולמשרד הפנים שיאפשר למועצה מגדל להכניס נציג לוועדה.

**היועמ"ש -**  יש הערכה נכונה. אם יפעלו נגד הוילות שמפעילים ללא היתר אותם בעלי וילות יבואו ויגידו שיש גם צימרים ללא רישוי. צימרים זה כמו וילות וזה אותו דבר.

**יוסי ג'ינו**– נשקול ונוציא לכל הצימרים רישיון זמני מטעם המועצה ואז הצימרים יהיו מכוסים. אנחנו לא מעוניינים לפגוע בצימרים אלא בבעלי הוילות שמפעילים את הוילה כצימר.

המשך...

המשך פרוטוקול מליאת המועצה מס' 9/2017

**עדכון ראש המועצה:**

הייתה תוכנית לעשות על הר הגמל תוכנית בניה ובסופו של דבר העניין ירד מהפרק אבל נשאר החלק השני של התוכנית. מפנה לתוכנית. זאת יוזמה של המינהל ומשרד השיכון לפני 15. יש קטע שירד מהפרק מפנה לתוכנית. המנהל יזם ומימן את המדידות. כיום נשארה תוכנית על המטע המשותף ומשרד השיכון מינה צוות של מודדים ובודקים כדי לבדוק את היתכנות השטח. יש צוות של יוסי עמיר מטעם משרד השיכון – כשיהיו תוכניות ראשוניות אזמין את יוסי עמיר לשולחן כאן והוא יציג את התוכנית בפניכם וישים אותה על השולחן. אני רוצה גילוי נאות יש לי 10 דונם חלקת מינהל שאני מחזיק שהיא נטועה אשכוליות. כל השטח הזה הוא 300 דונם. כל חלקה זו היא אדמת מינהל. אולי בתוכה יש מגרשים קטנים בבעלות פרטית שאנחנו לא יודעים מי הם. האדמות האלה הם של חקלאים ממגדל. תוך 3 חודשים יהיו לנו תוכניות ראשוניות. כל אחד ייתן את דעתו. נזמן גם את הנהלת האגודה כדי שיגידו מה שיש להם לומר בעניין זה.

**שאילתות בהסכמה:**

**שאלה 1**

**חנניה דהאן**– האם יש תביעה נגד פסטיבל הדוף? מישהו שנפל?

**עו"ד פרח**– לא קיבלתי לידיי תביעה.

**יחיאל** **עובדיה**– יש דרישה לתשלום. אין תביעה. יפעת כתבה להם תשובה ובדקה את התיק.

**עו"ד פרח**– יש רישיון עסק מהמועצה אם היה מכתב ויפעת ענתה. תביעה לא קיבלתי.

**שאלה 2**

**חנניה דהן –**כביש הרב . פנינו ב 20.6/17 כביש שנעשה בלי ניקוזים ביקשנו לא לשלם לקבלן עד שלא יתוקן. האם שולם?

**יחיאל**– החשבון אושר על ידי המפקח – מנהל הפרוייקט. עדיין אין חשבון סופי. יהיה פרוטוקול מסירה שיחתמו שאין ליקויים. הוא לא הגיש חשבון סופי. יש אחריות על הכביש הזה.

**ישראלעמרוסי**– במהלך החודשיים הקרובים נבחן את המצב בגשמים שירדו ואם תהיינה בעיות ננחה את הקבלן מה לעשות. הקבלן עובד בעבודות אחרות יש ערבות בנקאית אצלנו. כך שאין בעיה.

**שאלה 3**

**חגית עוקבי** – נושא העצים- צריך אגרונום שיעשה בדיקה ויגיד איזה עצים בעיתיים ומסוכנים. ומה שצריך לעקור ולהוריד אז שיטופל. זה ביטחון וזה חיים. זה מאוד מסוכן. צריך לפנות לתושבים שיבדקו את העצים שלהם ולתת לכך תשומת לב.

**ישראלעמרוסי**– אני לוקח על עצמי לעשות את זה בעצים שהם בשטחים ציבוריים לא בשטחים פרטיים. ברחובות הראשיים של הישוב אנחנו נבדוק ונטפל ומה שצריך לעשות אנחנו נעשה.

**שאלה 4**

**חנניה דהאן –**בישיבה שהיתה בחודש 8/2017 ראש המועצה ביקש לעשות שימוע וביקשנו לעשות שימוע למבקרת ולהסיק מסקנות לגביה. אני רוצה לדעת אם נעשה למבקרת שימוע.

**ישראל עמרוסי**– לא נעשה שימוע. אני אבדוק את הפרוטוקול ונטפל בכך.

הישיבה ננעלה בשעה 21:00

-------------------------------- ----------------------------------------

יחיאל עובדיה-גזבר/מזכיר ישראל אמרוסי-ראש המועצה